Na temelju članka 56. Zakona o prijevozu u cestovnom prometu (Narodne Novine broj:82/13) i članka 18. Statuta Grada Križevaca ("Službeni vjesnik Grada Križevaca" broj 4/09, 1/13. i 1/16), Gradsko vijeće Grada Križevaca na 2. sjednici održanoj 12. srpnja 2017. donijelo je

**O D L U K U**

**o dopunama Odluke o obavljanju auto taksi prijevoza na području Grada Križevaca**

Članak 1.

 U Odluci o obavljanju auto taksi prijevoza na području Grada Križevaca (“Službeni vjesnik Grada Križevaca” broj 5/10) u članku 4. iza stavka 3. dodaju se stavci 4., 5. i 6. koji glase:

 " Dozvola se izdaje za jedno vozilo.

 Visina naknade za izdavanje dozvole za obavljanje autotaksi prijevoza na području Grada iznosi 600,00 kuna godišnje po izdanoj dozvoli i plaća se do 30. lipnja za tekuću godinu .

 Na području Grada za obavljanje autotaksi prijevoza izdaju se najviše dvije dozvole.".

Članak 2.

 Ova Odluka stupa na snagu osmog dana od dana objave u «Službenom vjesniku Grada Križevaca».

GRADSKO VIJEĆE GRADA KRIŽEVACA

KLASA: 340-01/17-01/13

URBROJ: 2137/02-02/3-17-1

Križevci, 12. 7. 2017.

 PREDSJEDNIK

 Marko Katanović